湘天华诗赛(七)

一七年十月(获奖)


主题:旅行''

●●●
一等奖

眷之

夜过月牙泉

山吞夕日变青黄.暗夜斜侵下大荒.
独有一湾沙聚水,自如寒铁静生光.
Bupaya Pagoda下的午后时光静坐

异国清游风日暄.大江之岸即祇洹.
何如午后学禅坐,静对高僧无一言.
Varanasi瓦拉那西

自古迦尸殊胜地,我来如是路途赊.
游人伙矣集阶上,焚骨居然近水涯.
胜有风烟遗响绝,坐看鸥鸟夕阳斜.
世间生死浑无据,不抵恒河一粒沙.
夜行厦门鹭江道见鼓浪屿郑成功石像有题

远逐荷夷独总戎.船开鳌背策奇功.
台澎未改一衣带,兴替曾经两岸风.
鼓浪而今遗石像,思明终古鉴孤忠.
我来隔涉唯长望,夜火星光敛碧空.
蒲甘Bagan行

大道响鸾铃,车马疾奔驶.一入旧城𬮱,窣堵排突起.浮尖各参差,纷耸烟云里.低草间黄沙,疏树依断阯.车子不讷言,指顾频谈史.伊昔阿育王,即位何雄视.弥年事薄伐,有邦终一轨.乃尊三藏经,礼佛储繁祉.刊木复烧砖,筑塔以奉祀.及后又诸王,傚慕多取似.穷极土木工,裒敛竟无止.国力渐衰颓,臲卼引兵毁.去日之繁华,即今之遗址.崇替有余哀,斯民何能尔.使我闻此言,慨息固云是.弗能恒以德,既乃运终圮.向晚忽生凉,归来程未已.睠焉还顾处,一天夕日紫.
登黄山

长车即下认前途,斯有山兮形不拘.奇松奇石意态殊,三十六峰纷相须.山间悬泉破山箍,山巅上与浮云俱.拾级不用短筇扶,往来游人各走趋.浮丘容成皆跏趺,轩辕于兹得青乌.吸风煮石蜕凡躯,骑龙一去绝尘污.我今到此何为乎,俯仰人生太区区.圣人往矣不可呼,独对弓剑发嗟吁,心荒忽兮思舞雩.眷言晻冉夕阳徂,翩翻一鸟下天都.
抱朴书生:
一组佳作.绝句感物觉理,或奇崛或深杳,非沉静敏慧而难为.两首律亦颇老健,尤其第二首,"台澎未改一衣带,兴替曾经两岸风."借怀古而抒今,味厚.两首古体则思绪奔突,笔健语雅,格调不俗,值得赏读.
烟  霏:
新而不滞.气格充沛,流转如入.一组佳作.
二等奖

碧江行

西风初渡碧江头,山色水光疑未秋.
看叶看花明欲艳,濯缨濯足澹而幽.
闲云投影相亲我,心性忘机能结鸥.
曾羡陶朱浪游去,不妨借此系行舟.
谒山寺用常建题破山寺后禅院韵

为涤缁尘身上满,秋来谒此旧禅林.
门栽古木覆檐过,潭映青天着草深.
败壁岂能遮宝相,蒲团长跪感初心.
合眸渐入空无里,遥听当年钟磬音.
途经桂林未入

飘零只为稻粱谋,岂敢随人说远游.
衣上征尘肩上月,酒边心事梦边秋.
江湖应倦孤鸿往,山水何时一棹收?
此过桂林终未约,夜听风势逆车流.
抱朴书生:
三首七律各有所得.其一洒脱,其二幽微,其三沧桑,俱可圈点.惟其二对偶稍欠工,微瑕,个见仅供参考.
烟  霏:
见我之思.及物感性,自有风度.
知道高楼雨是风



一萼红·秋日游长安


旧游天.正秋声冷落,归鸟点苹烟.明月初沉,芦花犹折,何况风咽箫寒.渐歌板,销凝怀抱,漫相思,流恨入筝弦.曲苑沧波,故家乔木,重过堪怜.  当日庾郎愁赋,待凭阑问取,怕也潸潸.云掩宫垣,山遮黄叶,残梦都到吟边.算长铗,而今独拍,两三鸥,向晚载愁还.只剩一襟梦痕,闲挂渔竿.

抱朴书生:
气韵流转畅达,无限情绪娓娓道来,似可听字正而腔圆,颇显填词功底.惟拟古迹重,生气似稍显不足.此余个见,未必确凿.
烟  霏 :
故家乔木,经行更替.有沧海桑田之感.
三等奖

留取残荷



七绝

三首

旅行途中堵车口号


千灯闪外籁愔愔,回望高城幕影深.
谁向长街搓一线,天东不系月如针.
出终南


游踪瀑玉径深深,夕照千峰止我寻.
龙飞不尽浮青霭,穿阁钟声荡古岑.
春游鄱阳


酝酿春来雪色寒,长车高鸟度雄关.
荆州过后蒙蒙绿,掠入鄱阳万里山.
抱朴书生:
相较而言,一,三更佳,皆想象奇特."谁向长街搓一线,天东不系月如针."形容堵车情形已是一奇,而月如飞"针"却未能穿带"一线"使之流动,则奇上加奇,时光飞逝而车流不动,未发感慨而感慨在矣,妙!其三转结两句亦雄奇奔放,"掠"字精准稳妥.
烟  霏:
一三结句别致.二略平.
省吾斋主人



梁园

柳荫松围取次收.嘉园岭表一春秋.
阶前过雨潜新草.竹外斜阳半入楼.
人去桃花石好在.水沉舴艋渡应休.
当时风物俱陈迹.输与长天数片鸥.
宝峰禅寺


瘦尽寒林落尽花.墙围一角远繁华.
阶前拜垫空承久.已覆恒河亿数沙.
娑婆净土幻耶真.一念茫茫重乞身.
味尽有生皆是苦.莫教来世更为人.
梵唱钟声了不闻.禅香袅袅向西曛.
萧条门径人来少.净水一方栖白云.
水月空花不可寻.二年几度拜禅林.
匪是泠泠音问在.真疑一梦到如今.
[集评]

抱朴书生:
相较而言绝比律更好更有味道,尤其第一首绝句,"阶前拜垫空承久,已覆恒河亿数沙."既指禅寺萧条,亦含清静空虚,不嗔不痴,无色无相,好一座宝峰禅寺!另,异体字似可避免,个见仅供参考.
烟  霏:
痩倔,峻拔.绝句第一首结二句稍显拖拉.个人较喜欢三四.
梅下吹笛



青龙寺壁画


有画遗残壁,依然笔意丰.
仙人生绰约,莲座秀玲珑.
苍劲公孙舞,飘萧吴带风.
望中思远古,身欲至瀛宫.
永和乾坤湾

举步高台望,长河万里遥.

一川连涧壑,千翠入云霄.

眉眼盈盈转,枫林片片烧.

乾坤何故美,娴静小阿娇.

过秦岭


驱车盘道上,渐觉少人踪.
危壁依天兀,行云环壑封.
鸟栖枝叶簌,水响石泉淙.
岭上风光异,遥看峰外峰.
马嵬坡

独步石阶上,西门旧事寻.
残碑陡坡立,孤庙乱蓬侵.
宫侍暗垂首,白云轻拭襟.
马嵬情义断,徒有恨长吟.
登山

微风吹晓月,仄径向山行.
水急溅花湿,林深隐鸟鸣.
但知尘渐远,不觉兴弥清.
闲坐东坡石,欣看草木荣.
[集评]

抱朴书生:
一组五律,章法纯熟,用笔有度,闲适恬淡,可见性情,值得一读.
烟  霏:
整体不温不火.娓娓道来.游记笔触.
























园冶


 返回搜狐,查看更多